|  |
| --- |
| **DOKUMENT ZA INTERNETSKO SAVJETOVANJE** |
| **PLAN UPRAVLJANJA DESTINACIJOM OPĆINE VOJNIĆ 2025. - 2029.** |
| **TURISTIČKA ZAJEDNICA OPĆINE VOJNIĆ** |
| **Početak savjetovanja****01. srpanj 2025.** | **Završetak savjetovanja****31. srpanj 2025.** |

RAZLOG DONOŠENJA

|  |
| --- |
| Plan upravljanja turističkom destinacijom, sukladno Zakonu o turizmu (NN 156/23) izrađuju Turističke zajednice (u daljnjem tekstu TZ) s ciljem određivanja smjera razvoja turizma, zaštite prirodnih i kulturnih resursa te poboljšanja turističkog iskustva i dobrobiti za lokalnu zajednicu. Izrada Plana upravljanja turističkom destinacijom Općine Vojnić ima ključnu ulogu u identifikaciji važnih izazova i prilika vezanih za razvoj turizma u destinaciji. Svrha ovog plana je pružiti smjernice za održiv i uravnotežen razvoj turizma, omogućiti učinkovitije marketinško planiranje te olakšati provedbu mjera koje će pridonijeti uspješnom upravljanju turističkim resursima. Također, plan služi kao osnova za donošenje strateških odluka od strane svih dionika u turizmu, uključujući lokalne vlasti, turističke zajednice, poduzetnike te lokalno stanovništvo.Dakle, osnovni cilj jest usmjeriti turističku ponudu Općine Vojnić prema održivom razvoju, s posebnim naglaskom na očuvanje prirodnih, kulturnih i ekonomskih resursa. Kroz prepoznavanje prednosti, nedostataka te tržišnih prilika, plan omogućuje Općini Vojnić da poveća svoju konkurentnost na turističkom tržištu. Dobro strukturiran plan trebao bi osigurati razvoj i upravljanje turizmom u smjeru privlačenja turista i povećanju investicija u turistički sektor, uz istovremeno osiguravanje pozitivnog utjecaja na lokalnu zajednicu kroz unapređenje infrastrukture i kvalitete usluga.Isto tako, naglašava se i potreba za kontinuiranim praćenjem i evaluacijom aktivnosti vezanih uz unaprjeđenje turizma i rast turističkih pokazatelja koje bi trebalo osigurati pravovremenu prilagodbu strategija u skladu s postavljenim ciljevima te pomoći u efikasnom upravljanju ključnim resursima.U proces izrade i provedbe Plana upravljanja destinacijom aktivno se uključuju i svi relevantni dionici iz javnog i privatnog sektora. Suradnja među dionicima, koja uključuje razmjenu mišljenja, iskustava i vizija, ključna je za uspješno planiranje aktivnosti i mjera koje će poboljšati upravljanje destinacijom, čineći je atraktivnijom i prilagođenom potrebama turista, lokalnog stanovništva i privatnog sektora.Javnim objavljivanjem Plana upravljanja destinacijom osigurat će se transparentnost procesa, a rezultat budućih edukativnih i promotivnih aktivnosti ključnih dijelova Plana trebao bi doprinijeti podizanju svijesti svih dionika o važnosti održivog razvoja turizma, i to ne samo onih izravno povezanih s turizmom i ugostiteljstvom, već i lokalnog stanovništva ali i turista samih. |

Pozivamo predstavnike zainteresirane javnosti da najkasnije do 31. srpnja 2025. godine dostave svoje komentare na Plan upravljanja destinacijom Općine Vojnić 2025.-2029. putem OBRASCA za savjetovanja na e-mail: info@tz-vojnic.hr

Po završetku savjetovanja, svi pristigli komentari bit će javno dostupni na internetskoj stranici Općine Vojnić i Turističke zajednice Općine Vojnić te priloženi uz prijedlog akta o kojem će raspravljati Općinsko vijeće Općine Vojnić.

Ukoliko ne želite da Vaš komentar bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Plana upravljanja destinacijom Općine Vojnić.